Die strafgerig vir 'n Volk wat oortree.
JES 1:1 : DIE gesig van JeshaJaHûW, die seun van Amos, wat hy gesien het met betrekking tot JeHûWdah en Jerusalem, in die dae van UzziJaHûW, JôWtham, Agas [en] JegizkiJaHûW, die konings van JeHûWdah.
JES 1:2 : Hoor, o Hemele, en luister, o Aarde, want JaHWeH spreek: Ek het kinders grootgemaak en verhoog, maar húlle het teen My oortree.
JES 1:3 : 'n Os ken sy meester en 'n esel die krip van sy eienaar, [maar] JisraEl het geen Kennis nie, My volk verstaan nie.
JES 1:4 : Wee die nasie wat die pad byster raak, 'n volk oorlaai met ongeregtigheid, 'n saadlyn van verderwers, kinders wat verderflik handel! Hulle het JaHWeH verlaat, die Aparte Een van JisraEl verag, hulle het na verbasterdes toe weggedraai.
JES 1:5 : Waar wil julle nog geslaan word, dat julle voortgaan om af te wyk? Die hele hoof is siek, en die hele hart is krank.
JES 1:6 : Van die voetsool af tot die hoof toe is daar geen heel plek aan nie, [maar] wonde en kwesplekke en vars houe! Hulle is nie uitgedruk of verbind of met olie versag nie.
JES 1:7 : Julle Aarde is 'n verlatenheid, julle stede is met vuur verbrand, verbasterdes verteer julle Adamah [die adamiet se Aarde] in jul teenwoordigheid, sy is verwoes en omvergegooi deur verbasterdes .
JES 1:8 : En die Dogter van Sion het oorgebly soos 'n skermpie in 'n Wingerd, soos 'n slaapplekkie in 'n komkommertuin, soos 'n beleërde dorpie.
JES 1:9 : As JaHWeH van die skeppings-leërmagte vir Ons nie 'n klein oorblyfsel oorgelaat het nie - soos Sodom sou Ons geword het, Ons sou net soos Gomorra gewees het.
JES 1:10 : Luister na die Woord van JaHWeH, owerstes van Sodom! Luister na die Wet van onse Elohey, volk van Gomorra!
JES 1:11 : Wat het Ek aan die menigte van julle slagdiere? sê JaHWeH. Ek is sat van die brandoffers van ramme en die vet van vetgemaakte kalwers; en Ek het geen behae in die bloed van stiere of lammers of bokke nie.
JES 1:12 : As julle kom om voor My Aangesig te verskyn, wie het dit van julle hand geëis - om My voorhowe te vertrap?
JES 1:13 : Bring nie meer waardelose spysbydraes nie; die reuk daarvan is 'n gruwel vir My. Maand en sabbat, die uitroep van samekomste - Ek verdra [dit] nie, dit is wettelose byeenkomste!
JES 1:14 : Julle vernuwings en julle feestye haat My Siel; hulle is My 'n oorlas. Ek is moeg om dit te dra. [2 Ezra 1:31]
JES 1:15 : En as julle jul handpalms uitstrek, bedek Ek My Oë vir julle; ook as julle die gebed vermenigvuldig, luister Ek nie: julle hande is vol bloed. [Psalm 141:2; Spreuke 28:9]
JES 1:16 : Was julle skoon, suiwer julle , neem die besoedeling van julle handelinge voor My Oë weg, hou op om kwaad te doen, [Psalm 51:2; MattithJaHûW 28:19]
JES 1:17 : leer om goed te doen, soek die Reg, beteuel die verdrukker, doen reg aan die wees, verdedig die saak van die weduwee.
JES 1:18 : Kom nou en laat Ons die saak uitmaak, sê JaHWeH: al was julle oortredinge soos skarlaken, dit sal wit word soos sneeu; al was dit rooi soos purper, dit sal word soos wol.
JES 1:19 : As julle gewillig is en luister, sal julle die suiwer dinge van die Aarde eet.
JES 1:20 : Maar as julle weier en rebelleer, sal julle deur die swaard geëet word; want die Mond van JaHWeH het dit gespreek.
JES 1:21 : Ag, hoe het die Getroue Vesting 'n hoer geword! Sy was vol Reg, Geregtigheid het in haar vernag - en nou moordenaars!
JES 1:22 : Jou silwer het skuim geword; jou wyn is vervals met water. [Psalm 12:6]
JES 1:23 : Jou vorste is opstandelinge en metgeselle van diewe; elkeen van hulle het omkoopgeskenke lief en jaag belonings na. Aan die wees doen hulle geen Reg nie, en die saak van die weduwee kom nie voor hulle nie.
JES 1:24 : Daarom spreek my Meester JaHWeH van die skeppings-leërmagte, die Magtige van JisraEl: o Wee, Ek sal vir My voldoening verskaf van My teëstanders en My wreek op My vyande!
JES 1:25 : En Ek sal My Hand teen jou uitstrek en jou skuim soos met loog uitsuiwer en al jou looddele wegneem.
JES 1:26 : En Ek sal jou weer regters gee soos vroeër en raadsmanne soos in die begin; daarna sal jy 'n Stad van Geregtigheid, 'n Getroue Vesting genoem word.
JES 1:27 : Sion sal deur Regspraak verlos word en die van Haar wat terugkeer, deur Geregtigheid.
JES 1:28 : Maar daar sal vernietiging wees van die rebelleerders en die wetsoortreders almal saam; en die wat JaHWeH verlaat, sal omkom.
JES 1:29 : Want hulle sal in die skande kom weens die eikeboom waar julle behae in het, en julle sal rooi van skaamte word oor die tuine wat julle verkies het.
JES 1:30 : Want julle sal wees soos 'n eikeboom waarvan die blare verdor, en soos 'n tuin wat geen water het nie.
JES 1:31 : En die sterke word tot vlas en sy skepper tot 'n vonk, en hulle sal altwee tesame brand sonder dat iemand uitblus.